A quin import ascendien les adjudicacions dels mòduls pre-fabricats destinats a col·legis i instituts?
La vice-presidenta del govern valencià, Mónica Oltra, va dir ahir que la Generalitat Valenciana començaria una investigació sobre presumptes irregularitats en la construcció de mòduls pre-fabricats escolars quan Francisco Camps presidia la Generalitat. Ahir el diari El Mundo deia que hi havia hagut contractes arranjats amb empreses privades i ofertes a mida de les constructores. Concretament, les informacions assenyalen un grup de cinc companyies que van manipular les licitacions de l'empresa pública Ciegsa entre el 2008 i el 2012 per repartir-se adjudicacions de mòduls a col·legis i instituts per valor de 29 milions d'euros. La vice-presidenta va parlar de 'preus molt superiors al mercat' i va denunciar una sagnia constant que havia impedit que es construïssin almenys deu col·legis públics amb instal·lacions dignes. En termes semblants, el conseller d'Educació, Vicent Marzà, va dir que el seu departament estudiava de remetre a la fiscalia un informe de la Intervenció General de la Generalitat Valenciana que revelava indicis molt clars de no haver gestionat com calia l'empresa pública Ciegsa. Aquesta empresa s'encarregava de construir infrastructures educatives al País Valencià, durant l'etapa anterior del PP.
29 milions d'euros